ירידות חדות באסיה: הניקיי איבד 1.9%, "יכול להיות שנראה תיקון" - שווקים גלובליים | Bizportal
ירידות חדות באסיה: הניקיי איבד 1.9%, "יכול להיות שנראה תיקון"
הירידות מאמש בוול סטריט השפיעו על הסנטימנט באסיה הבוקר. חשש מ'דיפולט' של הלוואת ענק שהעניק אחד הבנקים הגדולים בסין
| 24/01/2014 07:24 קישור לתגובות פייסבוק
רוב בורסות אסיה נסחרו היום (ו') בירידות חדות, כאשר הבורסה בשנחאי הינה היחידה שהוסיפה לערכה. המדד האיזורי בדרכו לסגור את רצף הירידות השבועיות הארוך ביותר מזה 18 חודשים, כאשר הין היפני מתחזק ביחס לדולר ותשואות אגרות החוב הממשלתיות במזרח עולות.
מדד הניקיי בטוקיו נפל 1.9%, הבורסה בסידני ננעלה בירידה של 0.4%, הבורסה בשנחאי הוסיפה 0.55% לערכה, הונג קונג מאבדת 0.9%, והקוספי בסיאול נחלש ב-0.4%. מדד MSCI אסיה פסיפיק יורד 1.2%, בדרכו לשבוע רביעי רצוף של ירידות.
ברקע למסחר, המגמה השלילית שפגעה בשוק המניות בוול סטריט משפיעה על השווקים הגלובליים, כאשר שילוב של עונת דוחות כספיים מעורבת, יחד עם חולשה בתעשייה הסינית הביאו לשבוע אדום בשווקים. "יכול להיות שנראה תיקון", אמר שיין אוליבר, האסטרטג הראשי ב-AMP בסידני. אנחנו חייבים לצפות לתנודיות רבה יותר. המניות כבר אינן זולות מדי, כך שהעליות הקלות כבר מאחורינו ואנו תלויים יותר עכשיו על עליות משמעותיות ברווחי החברות".
בעוד שבסין השוק הפיננסי קיבל השבוע זריקת עידוד מהבנק המרכזי, כעת עולה חשש לפשיטת רגל של אחת מחברות הכרייה הגדולות במדינה, שחייבת כ-3 מיליארד יואן לקומרסיאל בנק אוף צ'יינה, כך לפי בלומברג. הרגולטור במדינה הורה לפקידיו לפקוח עין מקרוב אחר עליית הסיכון בחובות גופים פיננסיים וחברות כרייה.
בעונת הדוחות, מניית סמסונג אלקטרוניקס נחלשה מעט בסיום יום המסחר לאחר שדיווחה על ירידה ברווחי הרבעון האחרון, כתוצאה מהתגברות התחרות בשוק המארטפונים והיחלשות המטבע הקוריאני. לידיעה המלאה